**INDOKOLÁS**

**az III. számú rendelet módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***
* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 67.057 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató, valamint az Egyesített Bölcsődei Intézmény) költségvetési kiadási előirányzatai kerültek megemelésre.
* A 8/2017. (I.23.) Korm. rend. alapján a kulturális ágazatban foglalkoztatott, közalkalmazottak kulturális illetménypótlékra jogosultak. Központi bevételként beemelésre került 39.820 eFt összegű támogatás, mellyel egyidejűleg a pótlékra jogosultakat foglalkoztató valamennyi kulturális intézmény költségvetési kiadási előirányzatai kerültek megemelésre.
* A költségvetési szerveknél foglalkoztatottak 2019. évi bérkompenzációjának fedezeteként 6.966 eFt összegű központi támogatás érkezett. A MÁK tájékoztató levelek alapján kerültek beemelésre az előirányzatok az intézményi költségvetésekbe a személyi juttatások és járulékok tételeire.
* A minimálbér és a garantált bérminimum emelésével kapcsolatos intézkedésekről szóló 1354/2019. (VI.14.) Korm. határozat alapján Önkormányzatunk 82.690 eFt összegű költségvetési támogatást kapott. A támogatói okirat szerint Magyarország 2019. évi központi költségvetéséről szóló 2018. évi L. törvényben meghatározott feladatalapú támogatási jogcímeken (pl. óvodapedagógusok, és az óvodapedagógusok munkáját közvetlenül segítők bértámogatására, család-és gyermekjóléti szolgálat működtetésére, szociális étkeztetésre, időskorúak nappali intézményi ellátására, intézményi gyermekétkeztetésre……) használható fel a költségvetési támogatás. A felsorolt feladatok finanszírozása az intézmények 2019. évi eredeti költségvetésében megtörtént, így jelen rendeletmódosításban ezen forrás „szabad” előirányzatként jelentkezik.
* A feladatlapú támogatások 2019. évközi elszámolása (május havi) alapján az egyes támogatási jogcímek az alábbiak szerint módosultak:
* helyi önkormányzatok működésének általános támogatása +10 eFt
* települési önkormányzatok egyes köznevelési feladatainak támogatása +11.813 eFt
* települési önkormányzatok szociális, gyermekjóléti és gyermekétkeztetési feladatainak támogatása +5.492 eFt,

azaz mindösszesen többlettámogatás 17.315 eFt.

A módosítások legfőbb indokai:

* A 2018. évi támogatás elszámolás alapján ténylegessé vált (2019. évi igényléskor még csak becsült adatként volt ismert) a 2018. október 1. és 2018. október 31. között a 3. életévét betöltött és óvodai nevelést igénybevett gyermekek létszáma, mely támogatás növekményt vont maga után.
* Jelen felméréskor lehetett érvényesíteni, a 2019. január 1-ei átsorolással minősítést szerző pedagógusok létszámát, mely szintén támogatás növekményt eredményezett.
* A szociális segítést igénybevevő ellátottak egy részének egészségügyi állapota megváltozott, ezért az ellátásukhoz szükséges gondozási tevékenységek köre is változott, melynek következtében a szociális segítés támogatási jogcím helyett a személyes gondozási ellátást lehet igénybe venni ezen ellátottak után. Az „átsorolás” támogatás növekedéssel jár.
* A bölcsődei ellátás esetében kis mértékben nőtt a sajátos nevelési igényű gyermek létszáma. Ezen emelkedésnek szintén támogatás növekedés a pénzügyi vonzata.
* A feladatlapú támogatások 2019. évközi elszámolása (október havi) alapján az egyes támogatási jogcímek az alábbiak szerint módosultak:
* helyi önkormányzatok működésének általános támogatása -10 eFt
* települési önkormányzatok egyes köznevelési feladatainak támogatása +5.404 eFt
* települési önkormányzatok szociális, gyermekjóléti és gyermekétkeztetési feladatainak támogatása -26.336 eFt,

 azaz mindösszesen támogatás csökkenés -20.942 eFt.

A módosítások legfőbb indokai:

* A 2019. október 1-ei köznevelési statisztikai adatok, melyek eddig becsült gyermeklétszámként szerepeltek, valamint az óvodai beiratkozási adatok ismertté váltak, így a gyermeklétszám növekedett.
* A bölcsődei ellátás vonatkozásában módosult az SNI-s gyermekek létszáma (a becsült létszámhoz képest csökkent), valamint a felsőfokú végzettségű szakmai dolgozók száma is csökkent.
* A gyermekétkeztetést igénybe vevők létszáma a becsült adatokhoz viszonyítva csökkent, mely a finanszírozott dolgozói létszám csökkenését eredményezte.
* A feladatlapú támogatások 2019. évközi elszámolása alapján az egyes támogatási jogcímeken történt változások (gyermeklétszám, pedagógus létszám, ellátotti létszám, üzemeltetési költségek, stb. módosulás miatt) maguk után vonják a központilag rendelkezésre álló források alapján, központilag számítandó üzemeltetési támogatások (időskorúak gondozóháza, családok átmeneti otthona, intézményi gyermekétkeztetés, bölcsőde) összegét. Ennek pénzügy hatása mindösszesen -32.145 eFt.
* Önkormányzatunk „Pénzbeli támogatás” címén, gyermekvédelmi támogatás céljából 4.881 eFt összegben részesült. Az előirányzat beemelésre került a szociális ágazat – pénzbeli támogatás önálló költségvetési tételsorra.
* „Jó adatszolgáltató önkormányzatok támogatása” jogcímen önkormányzatunk 900 eFt összegben részesült. A Pénzügyminisztérium által közölt támogatói okiratban meghatározott felhasználási cél teljesítése érdekében az előirányzat a Polgármesteri Hivatal költségvetésébe került beemelésre.
* A helyi közösségi közlekedés támogatása címén önkormányzatunk 26.358 eFt összegben részesült. Ezen tétel a „Helyi közösségi közlekedés (központi előirányzatból) támogatása”-ként szerepel a kiadási előirányzatok között.
1. ***egyenleg: +46.918 eFt***
2. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 181.074 eFt-tal növekedtek.

***b)egyenleg: 0 eFt***

1. ***A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú előirányzat 322 eFt összeggel növekedett, a felhalmozási célú előirányzat 30.000 eFt összeggel, a projektekhez kapcsolódó támogatási összegek pedig 2.149 eFt összeggel növekedett.
* Kiegészítő gyermekvédelmi támogatás címén kapott támogatás összege 322 eFt. Az előirányzat beemelésre került a szociális ágazat – segély központi támogatásból tételre, mivel a tényleges kifizetés elszámolása ezen a kiadási előirányzaton történik.
* Szombathely Megyei Jogú Város Önkormányzata és az Innovációs és Technológiai Minisztérium között létrejött támogatói okiratban foglaltak alapján „elektromos vagy pnk-in hybrid gépjárművek beszerzésére” 30.000 eFt támogatásban részesült Önkormányzatunk. A gépjárművek beszerzéséhez kapcsolódó felhalmozási célú bevételi és kiadási előirányzat beemelésre került a költségvetési rendeletbe ekkora összeggel.
* A további felhalmozási célú államháztartáson belülről kapott támogatások TOP projektjeinkhez kapcsolódnak.
* A TOP-6.7.1-15 Szociális városrehabilitáció II. ütem projekt módosított támogatási szerződésében foglaltak szerint további 19.500 eFt összegű támogatásra vált Önkormányzatunk jogosulttá. A projekthez kapcsolódó bevételi és kiadási előirányzatok kerültek megemelésre ezen összeggel.
* A TOP-6.1.1-15-00001 A szombathelyi északi iparterület fejlesztése projekt tényleges kivitelezői szerződésének áfa tartalma módosulása következtében a projekthez kapcsolódó áfa visszatérülés bevételének összege 5.454 eFt-tal csökkent, ezzel egyidejűleg a projekt kiadási előirányzata is csökkentésre került.
* A TOP-6.3.1-15 Szombathely Szent László Király utcai felhagyott iparterület fejlesztése - BMSK Vívóterem napelemes rendszer 2019. évi projekt áfa visszatérülés bevételének összege 4.847 eFt, mellyel a projekt kiadási előirányzata került megemelésre.
* A TOP-6.3.3-15 Szombathely bel- és csapadékvíz védelmi rendszer fejlesztése projekt támogatási szerződés módosítása alapján a projekthez kapcsolódó bevételi és kiadási előirányzat összege 16.747 eFt-tal csökkentésre került.
* A „Modern Városok Program - A szombathelyi Késmárk utcai Teniszcentrum fejlesztése” projekthez kapcsolódóan a támogatási összeg a számviteli elszámolási szabályoknak megfelelően megbontásra került működési és a felhalmozási bevételek között 39.285 eFt összegben.

***c)egyenleg: 0 eFt***

***d)A*** ***működéshez kapcsolódó*** – jelen módosításban beemelésre kerülő - ***többletbevételek*** összege összesen 5.987 eFt.

* A „Köztemetés költségeinek megtérüléséből”, és a „Köztemetés bevételéből” származó többlet a „Segély önkormányzati támogatásból” tételre került visszapótlásra, mindösszesen 4.601 eFt összegben.
* A 68/2018. (III.26.) GVB számú határozat alapján a Magyarországi James Joyce Társaság Kulturális Egyesület 500 eFt összegű támogatásban részesült. A támogatási szerződésben foglaltak alapján megtörtént a pénzügyi elszámolás, mely eredményeként az Egyesület 188 eFt összegű támogatást visszautalt. Ezen összeggel megemelésre került a Városfejlesztési Alap – képviselő keret előirányzata.
* A „Támogatások elszámolása – ÁH-on kívülről” tételsor többletbevétele az önkormányzat által nyújtott támogatások elszámolását követő visszafizetési kötelezettségek teljesített összegeiből keletkezett. Így a visszautalt összegekkel megemelésre kerül a Kulturális és Civil Alap 142 eFt összeggel, a „Rászorulók karácsonyi ajándékozása” tételsor pedig 259 eFt összeggel.
* A „Szent Márton szellemiségével összefüggő projekttel kapcsolatban 89 eFt összegű árfolyam nyereség realizálódott. Ekkora összeggel megemelésre került a projekt kiadási előirányzata.
* Működési többletbevételként realizálódott 662 eFt összeg, mely lámpatestek hulladékként történő értékesítésének bevételéből származott. Ezzel azonos összeggel került megemelésre az „Út-híd fenntartási kiadások – Közvilágítás” tételsorának előirányzata, melyből a közvilágítási hálózattal kapcsolatban felmerülő javítási költségek kerülnek finanszírozásra.
* A „működési bevételek – Szent Márton kártya értékesítéséből származó bevételek” tételsoron elszámolt 46 eFt többletbevétel a kulturális kiadások – hatósági díjak, egyéb kiadások fedezetéül szolgál.

 ***d)egyenleg: 0 eFt***

e) A ***szakmai bizottságok által hozott határozatok alapján*** meghatározott tételek átcsoportosításra kerültek az ágazatok előirányzatairól az intézményi előirányzatok, vagy más, a határozatokban megnevezett ágazati előirányzatok közé. E módosítások többletforrás igénnyel nem jártak.

Itt kerültek elszámolásra a Gazdasági és Városstratégiai Bizottság döntési kompetenciájába tartozó a Városfejlesztési alap – Képviselői keret tételéről az intézmények költségvetésében, vagy más ágazati előirányzatok között megjelenítendő átcsoportosítások is.

 ***e) egyenleg: 0 eFt***

***f) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek. A *kiemelt nagyságrendű* átcsoportosítások a következők:

* Az „Út-híd fenntartási kiadások - Váci M. 20. mögötti sétány játszótérig húzódó szakaszának közvilágítás bővítése” előirányzat összegéből 1.439 eFt átcsoportosításra került az „Út-híd fenntartási kiadások – Közvilágítás” tételsorra, mivel a kivitelezői munkák ezen előirányzat terhére kerültek megrendelésre.
* Az Országos Mentőszolgálat és Szombathely Megyei Jogú Város Önkormányzata között kötött megállapodás módosításra került, melyben az Önkormányzat vállalja, hogy a 2019. évi támogatási összeget (66.334 eFt) és az ügyeletben közreműködők juttatásainak 2019.július 1. napjától történő 15 %-os emeléséhez a 2019. évben szükséges 7.500 eFt összegű támogatást az OMSZ részére biztosítja. Az összegek a 2019. évi költségvetési rendelet II. sz. módosításakor biztosításra kerültek. Azonban a 7.500 eFt az Egészségügyi és Kulturális GESZ intézmény költségvetésébe került beemelésre. Jelen rendeletmódosításban visszavonásra kerül az intézménytől és beemelésre kerül az „OMSZ részére támogatás” költségvetési előirányzatra, a szerződés szerinti teljesítés érdekében.
* A 160/2019. (IV.30.) Kgy.sz. határozat kimondta, hogy a 2014-2020 évekre szóló projektek előkészítése előirányzat terhére „Villamoshálózatok bővítése (Késmárk u. tenisz centrum) 3.802 eFt-ot biztosít. Ezen összeget a költségvetési rendeletben önálló tételsoron („Modern Városok Program - A szombathelyi Késmárk utcai Teniszcentrum fejlesztése – hozzájárulás”) szereplő előirányzatra a könyvvezetési szabályoknak megfelelően javasolt átcsoportosítani.
* A „ TOP-6.5.1-16 - SH1-2018-00002 Önkormányzati épületek energetikai korszerűsítése - Oladi Szakgimnázium és Szakközépiskola” projekt közbeszerzési menedzsmenti díjának, mely 1.800 eFt és a „TOP-6.5.1-16 - SH1-2018-00001 Önkormányzati épületek energetikai korszerűsítése - Maros és Pipitér Óvoda” projekt közbeszerzési menedzsmenti díjának, mely pedig 1.055 eFt átcsoportosítása történt meg a Polgármesteri Hivatal költségvetésébe.
* A számviteli, könyvvezetési szabályoknak való megfelelés érdekében a Közvilágítás – pénzügyi lízing tőke részletének összegét ( 25.156 eFt), az egyéb finanszírozási kiadások között kell kimutatni, a Közvilágítás – pénzügyi lízing – kamat részét ( 5.822 eFt) pedig az Egyéb, más ágazathoz nem sorolható intézmények és feladatok kiadásai között kell kimutatni, ezért az előirányzatok átcsoportosításra kerültek a „Kommunális, városüzemeltetési és környezetvédelmi kiadások - Közvilágítás díja” tételsorról.
* A 2019. június-július-augusztus havi elszámolás alapján a „Szünidei gyermekétkeztetés” tételsorról 4.082 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A Szombathelyi Köznevelési GAMESZ költségvetésében tervezett pedagógus továbbképzések előirányzatának összegét az illetmény számfejtési rendszerben történő feldolgozás alapján át kell csoportosítani az érintett Óvodák költségvetésébe. Az átcsoportosított előirányzat összege mindösszesen 3.037 eFt.
* A projektekhez kapcsolódó menedzsmenti díjak – korábbi rendeletmódosítások keretében – a pénzügyi kifizetést teljesítő Polgármesteri Hivatal költségvetésébe átcsoportosításra kerültek. Azonban a munkaadókat terhelő járulékok és szociális hozzájárulási adó mértéke 19,5%-ról 17,5%-ra csökkent, valamint a projekthez kapcsolódó személyi juttatások összege is csökkent, tehát az így keletkezett maradványok a Polgármesteri Hivatal költségvetéséből elvonásra kerülnek. Ezzel egyidejűleg az érintett projektek költségvetési előirányzata pedig megemelésre kerül.
* TOP-6.1.1-15-00001 A szombathelyi Északi Iparterület fejlesztése projekt 116 eFt
* TOP-6.3.3-15 Szombathely bel- és csapadékvíz védelmi rendszer fejlesztése 51 eFt
* EFOP-1.9.9-17-2017-00002 - Bölcsődei szakemberek szakmai fejlesztése Szombathelyen 7 eFt
* TOP-6.1.5-15 SZMJV közúthálózati elemeinek gazdaságfejlesztési célú megújítása 1.289 eFt
* Modern Városok Program - Fedett uszoda további fejlesztése és bővítése 53 eFt
* Az I-X.havi gazdálkodási adatokat figyelembevétele mellett és az év végéig várható feladatok ismeretében az alábbi átcsoportosítások javasoltak:

Kommunális, városüzemeltetési és környezetvédelmi kiadások Egyéb feladatok + 8.737 eFt Környezetvédelmi kiadások -2.000 eFt

 Környezetállapot értékelés (talaj, víz, levegő) -2.000 eFt

 Csaba úti felüljáró fenntartása, karbantartása -1.000 eFt

 Szökőkutak előre nem látható hibaelhárítása -3.737 eFt.

* A számviteli szabályok szerint a beruházásokhoz és a TOP projektekhez kapcsolódó fordított áfa tételek összegei (mindösszesen 265.591 eFt) átcsoportosításra kerültek a beruházások és projektek önálló költségvetési tételsoráról a beruházásokhoz és projektekhez kapcsolódó fordított áfa tételsorra.
* A Weöres Sándor Óvoda épület bővítés kapcsán felmerülő tűzvédelmi szolgáltatások díjnövekményének összege 800 eFt átcsoportosításra került a Köznevelési GAMESZ intézmény költségvetéséből a nevezett Óvoda költségvetésébe.
* A Kulturális ágazat, média kiadásaiból a „Városi rendezvények és kiemelt rendezvények” tételsorról 4.950 eFt összeg átcsoportosításra került a feladatot ellátó AGORA Szombathelyi Kulturális Központ költségvetésébe, a Szent Márton-napi Díjátadó Gála és a 2019. évi Városi Szilveszter megrendezésére.

***f) egyenleg: 0 eFt***

1. ***Az utólagos tudomásul vételt jelentő tételek a) – f) egyenlege: +46.918 eFt***

**II.Közgyűlési döntések alapján biztosított tételek**

* Végrehajtásra került a ***293/2019.(VI.18.) Kgy.sz határozat*** mely a Sport ágazat kiadási tételei között szerepeltetett OMV Ifjúsági Vízilabda Torna helyett a XXXVIII. Savaria Röplabda Tornát kéri nevesíteni. A határozat végrehajtásának pénzügyi vonzata nincs.

***(egyenleg: 0 eFt)***

* Végrehajtásra került a ***317/2019. (VI.18.) Kgy.sz. határozat,*** mely a „Kulturális ágazat, média kiadások - Városi rendezvények és kiemelt rendezvények” tételsoron szereplő összegű előirányzatból 1.270 eFt összeg átcsoportosítását hagyta jóvá az AGORA Szombathelyi Kulturális Központ költségvetésébe a 2019. július 1 – 2019. október 23. napjáig megrendezésre kerülő programokra.

***(egyenleg: 0 eFt)***

* A **335/*/2019. (VI.18.) Kgy.sz. határozat*** kimondja, hogy a Haladás Sportkomplexum Fejlesztő Nonprofit Kft. részére a 2019. augusztus 31. napjáig a beérkező számlák alapján fennálló tartozásai törlesztésére három részletben mindösszesen 55 millió Ft összegű tagi kölcsönt biztosít, 2019. december 31-ei visszafizetési határidővel. A Kft. ügyvezetőjének írásbeli tájékoztatása alapján 40 millió Ft összegű tagi kölcsön folyósítása nem válik szükségessé. Mindezek alapján a költségvetési rendeletben mind a tagi kölcsön visszatérüléséből származó bevétel, mind pedig a tagi kölcsön nyújtását biztosító kiadási előirányzat 15.000 eFt összegben beemelésre került.

***(egyenleg: 0 eFt)***

* A **336/*/2019. (VI.18.) Kgy.sz. határozat és a 368/2019. (VIII.27.) Kgy.sz. határozat*** alapján a Szombathelyi Haladás Labdarúgó és Sportszolgáltató Kft. részére teljesítendő vállalt kötelezettségek finanszírozása érdekében mindösszesen 50 millió Ft összegű forrást biztosít, a költségvetési rendeletben jelenleg rendelkezésre álló források felett.

***(egyenleg: -38.885 eFt)***

* A ***218/2018. (IX.13.) Kgy.sz. határozat*** alapján a költségvetési rendeletben Tartalékként szerepelt a "INTERREG AT-HU 2014-2020 pályázatban – önrész - Savaria Turizmus Nonprofit Kft 4.920,-Euro " és a "INTERREG AT-HU 2014-2020 pályázatban – önrész - Savaria Múzeum 7.500,-Euro " tételek. A pályázatok elbírálása pozitív volt, támogatottságot nyertek, így az önrész átcsoportosításra kerültek a Savaria Turizmus Nonprofit Kft. támogatása, pályázati önrész tételsorra 1.600 eFt összegben, és a Savaria Múzeum intézmény költségvetésébe 2.400 eFt összegben.

 ***(egyenleg: 0 eFt)***

* A ***225/2018. (IX.13.) Kgy.sz. határozat*** alapján a Városi Vásárcsarnok részére 1.753 eFt összeg biztosítása indokolt a GDPR EU adatvédelmi rendelet alkalmazásával kapcsolatban felmerült kiadás finanszírozására.

 ***(egyenleg: -1.753 eFt)***

* A ***184/2019. (IV.30.) Kgy.sz. határozattal*** jóváhagyásra került, hogy a Savaria Megyei Hatókörű Városi Múzeum NKA pályázatokon részt vegyen. Sikeres pályázat estén – azzal a feltétellel, hogy az intézmény költségvetéséből az önrész nem finanszírozható – az Önkormányzat biztosítja az intézmény 2019. évi költségvetésében a benyújtott két pályázathoz szükséges önrész.

A két pályázat támogatottságot nyert. Az intézményvezető nyilatkozott, hogy az intézmény költségvetéséből az önrész nem finanszírozható, így az alábbi összegek biztosítása indokolt:

* A Szombathelyi Képtár alatti terület kiegészítő-hitelesítő ásatása és az Iseum romkert bővítése c. projekthez 240 eFt,
* A Járdányi Paulovics István Romkert falfestményeinek és mozaikpadlójának állagmegóvása c. projekthez 294 eFt.

***(egyenleg: - 534 eFt)***

* A ***364/2019. (VIII.27.) Kgy.sz. határozat*** szerint a Közgyűlés az alábbi szervezetek támogatásáról döntött:
* Szombathely Crushers Amerikai Football Egyesület részére 2019 őszén kezdődő bajnoki szezonra 3.000 eFt;
* Falco KC Szombathely részére működési költségre 35.000 eFt;
* az SZKKA részére a répcelaki helyszín miatt megnövekedett működési költségre 32.000 eFt;
* a Szombathelyi Református Egyház részére a parókia befejezéséhez 10.000 eFt.

***(egyenleg: -80.000 eFt)***

* A ***365/2019. (VIII.27.) Kgy.sz. határozat*** alapján a Közgyűlés a Viktória FC felnőtt labdarúgó csapatának első osztályú szerepléséhez 20.000 eFt-ot biztosít a 2019. december 31-ig való működéséhez. Mindezek alapján az előirányzatok átcsoportosítása került végrehajtásra.

***(egyenleg: 0 eFt)***

* A ***382/2019. (IX.26.) Kgy.sz.*** határozat alapján a Bébic-telepen és a Pick-telepen elvégzendő átfogó forgalomtechnikai felülvizsgálat fedezeteként 10.000 eFt összeg került biztosításra.

***(egyenleg: -10.000 eFt)***

* A ***416/2019. (IX.26.) Kgy.sz. határozat*** alapján az Aligátor Vízilabda Utánpótlás Sportegyesület részére, az egyesület működéshez további 20.000 eFt került biztosításra.

***(egyenleg: -20.000 eFt)***

* A ***419/2019. (IX.26.) Kgy. sz. határozat*** alapján az alábbi előirányzat átcsoportosítások végrehajtásra kerültek.

|  |  |
| --- | --- |
| **Megnevezés** | **Összeg (e Ft)** |
| KLIK által működtetett többcélú intézmények és kollégiumok működési hozzájárulás | **-6.000** |
| Nyugdíjba vonuló vezetők pedagógus szolgálati emlékérme és jutalmazása | **-500** |
| Pedagógus kitüntetések | **-250** |
| Óvodaadminisztrációs szoftver | **-800** |
| Versenyek, rendezvények, támogatások | **+7.550** |

***(egyenleg: 0 eFt)***

* A ***420/2019. (IX.26.) Kgy.sz.*** ***határozat*** alapján a FALCO KC kosárlabda csapatának elektronikus beléptető rendszerének kiegészítő fejlesztése érdekében 1.250 eFt átcsoportosításra került a „Város turisztikai modell kialakítása” tételsorról a „Falco mérkőzések online jegyértékesítés rendszere” tételsorra.

***(egyenleg: 0 eFt)***

* A ***422/2019. (IX.26.) Kgy. sz. határozat*** alapján kutyabarát település védjegyhasználati díjának első része, azaz 254 eFt biztosításra került a „felelős állattartás elősegítését célzó program” költségvetési tételsoron.

***(egyenleg: -254 eFt)***

* A ***427/2019. (IX.26.) Kgy.sz. határozat*** kimondta, hogy a meglevő kutyafuttató területek közül az alábbi kutyafuttatók felújítást határozza el: Pázmány Péter utcai bekerített kutyafuttató déli oldalon a kerítés cseréje, a Bem József utcai buszfordulónál található kutyafuttató bejárat járdalapokkal történő lelapozása, és a Váci Mihály utcai bekerített kutyafuttató fonott kerítés helyreállítása. A javítási munkálatok elvégzéséhez, a hulladékgyűjtő edények kihelyezéséhez, valamint az információs táblák kihelyezéséhez szükséges fedezet mindösszesen 2.500 eFt biztosításra került.

***(egyenleg: -2.500 eFt)***

* A ***482-485/2019. (X.31.) Kgy.sz. határozatokban*** kimondásra került, hogy a leköszönő polgármester és alpolgármesterek törvény alapján járó három havi végkielégítés összegén felül, további két havi illetményüknek megfelelő összegű juttatásban részesülnek. Így mindösszesen a részükre fizetendő öt havi juttatás összegének kifizetéséhez biztosítandó fedezet 23.782 eFt.

***(egyenleg: -23.782 eFt)***

* A ***467-474/2019.(X.31.) Kgy.sz. határozatokban megválasztásra kerültek a Közgyűlés által létrehozott bizottságok elnökei és tagjai.***

Az új bizottsági struktúra többletköltségei a 2019. évre vonatkozóan időarányosan 5.903 eFt összegű forrás biztosítását teszik indokolttá.

***(egyenleg: -5.903 eFt)***

* A ***486/2019. (X.31.) Kgy.sz. határozatban*** kimondásra került, hogy a Közgyűlés támogatja az új képviselő-testület munkájához szükséges infokommunikációs eszközök beszerzését, továbbá a polgármester, alpolgármesterek, tanácsnokok, bizottsági elnökök mobiltelefon-használatát és a hozzá kapcsolódó hivatali előfizetés biztosítását. A határozat végrehajtásához szükséges 17.550 eFt összegű előirányzat biztosítása a Polgármesteri Hivatal költségvetésében indokolt.

A források biztosítása részben előirányzatok átcsoportosításával oldható meg:

* Városi gazdálkodási rendszer ASP kapcsolat kialakítása költségvetési tételből 5.000 eFt,
* Lakossági kérdőív online kitöltő felület kialakítása tételből 5.000 eFt,
* Városi turisztikai modell kialakítása tételből 3.250 eFt

átcsoportosítható a Polgármesteri Hivatal költségvetésébe.

Így a fennmaradó tényleges többletköltség igény 4.300 eFt.

***(egyenleg: -4.300 eFt)***

* A ***462/2019.(X.31.) Kgy.sz. határozat*** a Polgármesteri Hivatal létszámát 2019. november 1. napjától 246,5 főben határozta meg. A létszámbővítés 2019. évre biztosítandó fedezete 6.300 eFt.

 ***(egyenleg: -6.300 eFt)***

* A ***456/2019.(IX.26.) Kgy.sz. határozat*** alapján 200 eFt összeg átcsoportosításra került a „Kulturális kitüntetés díja, Év Civil Szervezete díja” tételsorról a Mesebolt Bábszínház költségvetésébe.

***(egyenleg: 0 eFt)***

* A ***313/2019. (VI.18.) Kgy.sz. határozatban*** foglaltak alapján a „Városfejlesztési Alap – képviselő keret” tételsorról az előirányzat átcsoportosításra került az érintett intézmény költségvetésébe. Így az a Szűrcsapó Óvoda 810 eFt összegű támogatásban részesült a képviselő úr által támogatási célként megjelölt feladatok végrehajtása érdekében.

***(egyenleg: 0 eFt)***

* A ***313/2019. (VI.18.) Kgy.sz. határozatban*** foglaltak alapján a „Városfejlesztési Alap – képviselő keret” tételsorról az előirányzatok átcsoportosításra kerültek a határozatokban megnevezett konkrét feladatokhoz kapcsolódó ágazati előirányzatok (járdafenntartás összesen 3.000 eFt, felelős állattartás segítését célzó program 500 eFt) közé.

***(egyenleg: 0 eFt)***

* A ***314/2019. (VI.18.) Kgy.sz. határozat*** kiegészítette a 156/2019.(IV.30.) Kgy. sz. határozat 3. pontját. E szerint végrehajtandó a „Mise út Gyöngyös holtág és a Plébánia közti szakasz befejezése”. A kivitelezés költségei az „Út-híd fenntartási kiadások – Járdafenntartás” előirányzatának terhére kerülnek elszámolásra, ezért 3.045 eFt-ot indokolt átcsoportosítani a „Felhalmozási kiadások - 2019. évi - Út, járda, híd, kerékpárút, parkoló, közvilágítási építési és felújítási program” tételsorról.

***(egyenleg: 0 eFt)***

* A ***315/2019. (VI.18.) Kgy.sz. határozat*** alapján a „Városfejlesztési Alap – Egyéb városfejlesztési célok” tételsorról 3.200 eFt átcsoportosításra került az „Út-híd fenntartási kiadások – Járdafenntartás” tételsorra, a Rohonci út 26-36.társasház hátsó kijáratának akadálymentesítése céljából.

***(egyenleg: 0 eFt)***

* A ***318/2019. (VI.18.) Kgy.sz. határozat*** alapján a „Felhalmozási kiadások – Intézményi felújítások” tételsorról 5.800 eFt átcsoportosításra került a „Felhalmozási kiadások – Aranypatak revitalizációja” tételsorra.

 ***(egyenleg: 0 eFt)***

* A ***325/2019. (V.16.) Kgy.sz. határozat*** alapján az „Óvoda intézményi karbantartás” tételsor terhére 2.797 eFt és az „Intézményi felújítások” tételsor terhére pedig 33.133 eFt a karbantartási és felújítási munkákat ellátó intézmények költségvetésébe került átcsoportosításra.

***(egyenleg: 0 eFt)***

* A ***370/2019. (VII.27.) Kgy.sz. határozat*** alapján a Kámoni Fiókkönyvtár kivitelezéséhez szükséges – a közbeszerzési eljárás eredményes lezárása érdekében - és továbbá a műszaki ellenőri feladatok ellátásához szükséges, a kivitelezéshez kapcsolódó egyéb járulékos költségekhez még hiányzó forrás biztosításra került.

***(egyenleg: -14.437 eFt)***

* A ***359/2019. (VII.27.) Kgy.sz. határozat*** kimondja, hogy a TOP-6.2.1-19 „Bölcsődei férőhelyek kialakítása, bővítése” pályázat benyújtásához szükséges dokumentáció elkészítésének fedezetére 4.364 eFt-ot biztosít a „2014-2020 évekre szóló projektek előkészítése” tételsor terhére. Mindezek alapján az előirányzatok átcsoportosítása került végrehajtásra.

***(egyenleg: 0 eFt)***

* A ***320/2019. (XII.10.) Kgy.sz. határozat*** kimondta, hogy sikeres pályázat esetén az „Óvodai műfüves labdarúgó pályák építése projekt” megvalósulása érdekében szükséges önrész biztosításra kerül. A pályázat elbírálása pozitív volt, így indokolt a 3 db pálya építéséhez az önrész biztosítása mindösszesen 4.156 eFt összegben.

***(egyenleg: -4.156 eFt)***

* A ***397/2019. (IX.26.) Kgy.sz. határozat*** alapján 2.500 eFt összegű előirányzatot biztosításra került a Külső Nárai úton a hiányzó járdaszakasz terveztetésére.

***(egyenleg: -2.500 eFt)***

* A ***407/2019. (IX.26.) Kgy.sz. határozat*** alapján 10 085 eFt - a Szombathely és Vép között tervezett kerékpárút szakaszra vonatkozóan az engedélyes és kiviteli tervek fedezetének biztosítása érdekében - átcsoportosításra került a „2014-2020 évekre szóló projekt előkészítése” költségvetési tételsorról a „TOP-6.4.1-15 Fenntartható városi közlekedésfejlesztés a Szombathely-Balogunyom és a Szombathely-Vép települések összekötése érdekében történő kerékpárutak fejlesztése” projekt tételsorra.

***(egyenleg: 0 eFt)***

* A ***412/2019. (IX.26.) Kgy. sz. határozat*** kimondta, hogy a Külső-Nárai úton a Batsányi János utca és Erdei iskola utca kereszteződésénél gyalogátkelőhelyet létesítését, valamint a Jáki úti temető bejáratánál lévő buszmegállónál új buszváró pavilont létesítését. A kivitelezéshez szükséges fedezet 12.000 eFt összeg biztosításra került.

***(egyenleg: -12.000 eFt)***

* A ***414/2019. (IX.26.) Kgy.sz. határozat*** alapján 6.000 eFt biztosításra került 8 db buszmegálló idei évben történő felújításához.

***(egyenleg: -6.000 eFt)***

* A ***417/2019. (IX.26.) Kgy.sz. határozatban*** foglaltak alapján a „Városfejlesztési Alap – képviselő keret” tételsorról az előirányzat átcsoportosításra került az érintett intézmény költségvetésébe. Így a Berzsenyi Dániel Megyei Hatókörű Városi Könyvtár 250 eFt összegű támogatásban részesült az Életünk című folyóirat 9-10.számának kiadásához.

***(egyenleg: 0 eFt)***

* A ***418/2019. (IX.26.) Kgy.sz. határozat*** alapján 6.000 e Ft átcsoportosításra került a Vagyongazdálkodási kiadások” tételsorról a TOP-6.2.1-15-00005 Bölcsőde fejlesztések Szombathelyen – hozzájárulás” tételsorra, a Csodaország Bölcsőde kiegészítő gépészeti munkáinak kivitelezése érdekében.

***(egyenleg: 0 eFt)***

* A ***459/2019. (IX.26.) Kgy.sz. határozat*** alapján a szombathelyi Északi Iparterület fejlesztéséhez kapcsolódóan ahhoz, hogy az ingatlan már közműfejlesztéssel rendelkező, piacképes, jelentős nagyságrendű beruházás kiszolgálására alkalmas ipari ingatlan legyen fejlesztésekre van szükség. Így a terület 5 MW-os villamos energia igényének kielégítéséhez szükséges forrás, továbbá kerítés építéséhez szükséges forrás mindösszesen 120.000 eFt biztosítása szükséges.

***(egyenleg: -120.000 eFt)***

1. ***A Közgyűlési döntés alapján biztosított tételek összevont egyenlege:***

***-353.304 eFt***

1. Közgyűlési döntés alapján biztosítandó tételek – többletkiadások

|  |  |  |
| --- | --- | --- |
| **Sorszám** | **Megnevezés** | **Összeg (ezer forintban)** |
| **1.** | Sport ágazat kiadásai – Horváth Zoltán emléktorna | 2.000 |
| **2.** | Kulturális és Civil Alap visszapótlás | 200 |
| **3.** | Pálos Károly Szociális Szolgáltató Központ és Gyermekjóléti Szolgálat - Gagarin u. 24. sz. alatti Idősek Klubja épület felújítás (vizesedés elhárítása, ……) | 3.597 |
| **4.** | Az egészségügyi ágazati szakdolgozók bértábla szerinti besorolása 2019. július 1. hatállyal megtörtént. A béremelés forrását 4 fő védőnői diplomával rendelkező dolgozó kivételével, a NEAK biztosítja az Egészségügyi és Kulturális GESZ intézmény részére. Javasoljuk, hogy a 4 fő vonatkozásában az egységes bérrendezés érdekében, 290.000 Ft/fő/hó összeg kerüljön biztosításra.  | 1.740 |
| **5.** | A Polgármesteri Hivatal költségvetését érintő kiadások.  | 56.635 |
| **6.** | 10 tánc Magyar Bajnokság megrendezéséhez nyújtott támogatás | 2.000 |
| **7.** | OMSZ részére támogatás (házi orvosi ügyeletben közreműködők juttatásai) | 1.500 |
| **8.** | TOP-6.2.1-15-00002 Óvoda fejlesztések Szombathelyen – hozzájárulás  | 30.701 |
| **9.** | 1.000 fa ültetése – tervezési kiadások | 4.000 |
| **10.** | Aréna Savaria fejlesztése  | 32.400 |
| **11.** | FALCO KC Kft. támogatása | 30.000 |
|  | **ÖSSZESEN többletkiadás** | **164.773** |

***III.Közgyűlési döntés alapján biztosítandó tételek - többletkiadások egyenlege: - 164.773 eFt***

IV. Pénzügyi egyensúly

|  |  |
| --- | --- |
| **Megnevezés** | **Összeg (ezer forintban)** |
| **I. Utólagos tudomásulvételt jelentő tételek egyenlege** | **+46.918** |
| **II. Korábbi közgyűlési döntések alapján biztosított tételek**  | **-353.304** |
| **III. Közgyűlési döntés alapján biztosítandó tételek**  | **-164.773** |
| **Összevont egyenleg**  | **-471.159** |

**Az I – III. pontokban felsorolt tételek összevont egyenlege jelen előterjesztés alapján - 471.159 eFt.**

***Javasolt források:***

|  |  |  |
| --- | --- | --- |
| **Sorszám** | **Megnevezés** | **Összeg (ezer forintban)** |
| **1.** | A szociális hozzájárulási adó 2019. július 1-től 19,5%-ról 17,5%-ra csökkent. Az intézményi költségvetésekben mindösszesen ezen intézkedésből eredő megtakarítás összege jelen rendeletmódosításban felsorolt forrást igénylő tételekre biztosít fedezetet.  | 41.588 |
| **2.** | 2019. évi - Út, járda, híd, kerékpárút, parkoló, közvilágítási építési és felújítási program | 429.571 |
|  | **ÖSSZESEN** | **471.159** |

**A megjelölt források biztosítása mellett a többletként jelentkező költségvetési igények biztosíthatók, azaz a költségvetésre gyakorolt összevont hatásuk egyenlege 0 eFt.**

**Végrehajtásra** került a **2/2019.(XI.26.) KOCB számú határozat**, mely alapján a Szombathelyi Köznevelési GAMESZ kiadási előirányzata 4.500.000 Ft-tal csökkentésre került és az összeget az óvodai iskolai úszásoktatás feladatait 2019. szeptemberétől ellátó Sportközpont és Sportiskola Nonprofit Kft. számára biztosítottuk.

**V.Létszám előirányzat**

* Az AGORA Szombathelyi Kulturális Központ (a továbbiakban: AGORA) a TOP-6.9.2-16 „A helyi identitás és kohézió erősítése” c. pályázaton a Savaria Városfejlesztési Kft. konzorciumi partnereként 127.148 eFt támogatásban részesült.

A szakmai program megvalósításához az AGORA 2019. június 1. napjától hat célterületre 1-1 fő részfoglalkozású közalkalmazott kinevezését hajtotta végre. Ez 3 fő (6 fő 4 órás) szakmai létszám előirányzat módosítását jelenti 2019. június 1. napjától 2022. december 31. napjáig.

* Végrehajtásra került a 462/2019.(X.31.) Kgy.sz. határozat mely a Polgármesteri Hivatal létszámát 2019. november 1.napjától 246,5 főben határozta meg.
* Magyarország helyi önkormányzatairól szóló 2011. évi CLXXXIX. törvény 67. § (1) bekezdésének d) pontja értelmében a polgármester a jegyző javaslatára előterjesztést nyújt be a képviselő-testületnek a hivatal létszámának meghatározására.

Fenti rendelkezésben foglaltak figyelembevételével javaslatot teszek a Városüzemeltetési és Városfejlesztési Osztály, Kommunális és Környezetvédelmi Iroda létszám-előirányzatának 2 fővel történő megemelésére. A kommunális, hatósági és az iroda feladatkörébe tartozó egyéb városüzemeltetési feladatok megnövekedése, továbbá a lakossági bejelentések hatékonyabb, operatívabb kezelésének és intézésének elősegítése indokolja a 2 új státusz létrehozását az Irodán.